Title: Sessió 4
Course: Taller de cartells i dossiers

Combinacions

tipogràfiques

i jerarquia

Teoria

Activitats

Activitat 4: Jerarquia

Aquesta activitat consisteix a fer un document de 5 pàgines tal i com s'especifica a continuació:

Pàgina 1 (Posició): Més avall trobareu un text dividit en 4 apartats: Títol, frase destacada, text i referència. Es tracta de disposar aquest text com es vulgui, de manera que jugant únicament amb la posició de cada apartat aconseguim ordenar-los per ordre jeràrquic (de més a menys jerarquia). Tingueu en compte que només es pot jugar amb la posició dels elements. Tots ells han de conservar la mateixa tipo, cos i pes.

Pàgina 2 (Pes): Partint del resultat obtingut en la pàgina 1 i sense canviar res més que els pesos, heu d'aconseguir que la referència aconsegueixi més jerarquia que la resta d'elements. No es pot canviar la posició, ni el cos dels elements, únicament es pot jugar amb el pes.

Pàgina 3 (Cos): Partint del resultat de la pàgina 2, heu d'aconseguir restablir l'ordre jeràrquic inicial canviant únicament el cos dels elements.

Pàgina 4 (Orientació i posició): Partint del resultat de la pàgina 3 i canviant únicament l'orientació i la posició dels elements heu d'aconseguir una composició de màxim contrast sense perdre l'ordre jeràrquic.

Pàgina 5 (Expressivitat): Feu els canvis que cregueu necessaris pe aconseguir la màxima expressivitat sense perdre l'ordre jeràrquic i aconseguint que la darrera pàgina tingui una continuïtat amb la pàgina anterior. Si voleu, podeu incorporar color o games de gris.

Text

Títol: El cas Ford

Frase destacada: "Els clients poden comprar el cotxe del color que més els agradi sempre que sigui negre"

Text: El Ford Model T va ser un automòbil produït per la companyia Ford Motor Company de Henry Ford des de 1908 a 1927. Aquest model va ser el primer automòbil de la història que es va fabricar en massa amb la cadena de muntatge. La introducció d'aquesta tècnica a la fabricació del Ford T va donar lloc a una revolució coneguda com El Cas Ford, on indústria i automobilisme entre molts altres àmbits van veure's afectats per les conseqüències d'aquest històric fet. Una de les conseqüències que van tenir El Cas Ford i el Ford T va ser la popularització de l'adquisició dels cotxes, el concepte del cotxe popular. En total es van fabricar més de 15.000.000 de Ford T.
El Ford T va ser dissenyat per Henry Ford, i va veure la llum l'1 d'octubre de 1908, amb un motor de quatre cilindres i tan sols 20 cv de potència assolint una velocitat màxima de 71 km/h, amb un pes de 1200 quilos i consumint un litre de benzina cada 5 km.

Referència: Extret de la Viquipèdia. Ford T. 11 abr 2015 a les 00:27.